डॉक सारांशित करण्यासाठी: या हल्ल्यात 34 जवान ठार झाले आहेत. मृतांचा आकडा अजून वाढू शकतो.

CRPFचे हे जवान 76 बटालियनचे होते. CRPF (ऑपरेशन)चे महासंचालक झुल्फिकार हसन यांनी सांगितलं, "जवानांच्या ताफ्यात एकूण 70 गाड्या होत्या. यांतील एका बसवर हल्ला झाला. जवानांचा ताफा जम्मूहून श्रीनगरला चालला होता."

हा मोठा ताफा होता. वेगवेगळ्या वाहनांमधून अडीच हजार जवान प्रवास करत होते. जवानांच्या गाड्यांवर गोळीबारही करण्यात आला, अशी माहिती CRPF चे महासंचालक आर. आर. भटनागर यांनी पीटीआय या वृत्तसंस्थेशी बोलताना दिली. 

जवानांचा ताफा पहाटे साडेतीन वाजता जम्मूहून निघाला होता. संध्याकाळपूर्वी हे जवान श्रीनगरला पोहोचणे अपेक्षित होतं, अशी माहिती अधिकाऱ्यांनी दिली. 

खराब हवामानामुळं गेल्या दोन-तीन दिवसांत या महामार्गावर फारशी वाहतूक नसल्यानं तसंच इतरही काही प्रशासकीय कारणांमुळे जवान मोठ्या संख्येने श्रीनगरकडे जात होते, असं लष्करातील अधिकाऱ्यांनी सांगितलं. 

एरवी कोणत्याही ताफ्यात 1 हजार जवान असतात. मात्र यावेळी एकूण 2547 जवान प्रवास करत होते. या ताफ्यात रस्ते मोकळे करणारं पथक होतं. तसंच बुलेट-प्रूफ वाहनंही होती. 

ज्या बसवर हल्ला झाला ती 76 व्या बटायलियनची होती. त्यामध्ये एकूण 39 जवान होते, असंही अधिकाऱ्यांनी सांगितलं. 

या स्फोटात जखमी झालेल्या जवानांना श्रीनगरमधील आर्मी हॉस्पिटलमध्ये हलविण्यात आलं आहे. 

पंतप्रधान नरेंद्र मोदी यांनी या हल्ल्याचा तीव्र निषेध केल आहे. त्यांनी ट्वीट करून याबाबत गृहमंत्री राजनाथ सिंह यांच्याशी चर्चा केल्याची माहिती दिली आहे. 

"पुलवामामध्ये CRPF च्या जवानांवर झालेला हल्ला हा अतिशय निंदनीय आहे. या भ्याड हल्ल्याचा मी तीव्र निषेध करतो. आपल्या शूर जवानांचं बलिदान व्यर्थ जाणार नाही. संपूर्ण देश या शूर जवानांच्या कुटुंबियांच्या सोबत उभा आहे. जखमी सैनिकांच्या प्रकृतीला लवकरात लवकर आराम पडो."   

परिस्थितीचा आढावा घेण्यासाठी गृहमंत्री राजनाथ सिंह उद्या श्रीनगरला जाणार आहे. एएनआय या वृत्त संस्थेनं ही माहिती दिली आहे. 

तसंच गृहमंत्री राजनाथ सिंह यांनी याबाबत राज्यपाल सत्यपाल मलिक यांच्याशी चर्चा देखील केली आहे.     

या हल्ल्यामागे पाकिस्तान असल्याचं गृहमंत्री राजनाथ सिंह यांनी म्हटलं आहे. ते एएनआय या वृत्तसंस्थेशी बोलत होते. 

जैश-ए-मोहम्मदनं स्वीकारली जबाबदारी 

जैश-ए-मोहम्मद या जहालवादी संघटनेनं या दहशतवादी हल्ल्याची जबाबदारी...\nडॉक सारख्याच भाषेत सारांश:
जम्मू-काश्मीरमधील पुलवामा जिल्ह्यातील लेथपोराजवळ श्रीनगर-जम्मू महामार्गावर जहालवाद्यांनी आयईडीचा स्फोट घडवत केंद्रीय राखीव पोलिस दलाच्या (CRPF) जवानांच्या बसला लक्ष्य केलं.